ร้านนี้อยู่ในบิ๊กซีเพชรเกษมค่ะ ร้านไม่กว้างมาก ที่นั่งติดกันมากเพราะพื้นที่จำกัด ไม่ได้ตั้งใจจะแวะร้านนี้เพราะหิวจัดเลยต้องแวะ แต่กลับอร่อยกว่าสาขาตามห้างใหญ่ซะอีก ยำผักบุ้งกรอบกุ้งสด (ผักบุ้งทอดใหม่ๆเลย ทำให้กรอบอร่อย) เคยทานสาขาตามห้างใหญ่ นิ่มมากพอราดน้ำยำรู้สึกเลี่ยน ต้มยำทะเลรสชาติอร่อย กลมกล่อมค่ะ จานสุดท้ายมาม่าผัดขี้เมา จานนี้เด็ดเหมือนกันผัดถึงเครื่องดีค่ะ หอมสุดสุด
